CELEX: 62014TA0681
Language: hr
Date: 2017-03-28 00:00:00
Title: Predmet T-681/14: Presuda Općeg suda od 28. ožujka 2017. – El-Qaddafi protiv Vijeća („Zajednička vanjska i sigurnosna politika — Mjere ograničavanja protiv Libije — Zamrzavanje financijskih sredstava — Ograničenja ulaska i provoza na teritoriju Unije — Zadržavanje imena tužiteljice — Prava obrane — Obveza obrazlaganja”)

15.5.2017   
            
            
               HR
            
            
               Službeni list Europske unije
            
            
               C 151/28
            
         Presuda Općeg suda od 28. ožujka 2017. – El-Qaddafi protiv Vijeća
   (Predmet T-681/14) (1)
   
   ((„Zajednička vanjska i sigurnosna politika - Mjere ograničavanja protiv Libije - Zamrzavanje financijskih sredstava - Ograničenja ulaska i provoza na teritoriju Unije - Zadržavanje imena tužiteljice - Prava obrane - Obveza obrazlaganja”))
   (2017/C 151/34)
   Jezik postupka: engleski
   
      Stranke
   
   
      Tužitelj: Aisha Muammer Mohamed El-Qaddafi (Masqat, Oman) (zastupnici: J. Jones, QC, a zatim S. Bafadhel, barrister)
   
      Tuženik: Vijeće Europske unije (zastupnici: S. Kyriakopoulou i A. de Elera-San Miguel Hurtado, agenti)
   
      Predmet
   
   Zahtjev koji se temelji na članku 263. UFEU-a i odnosi se na poništenje, s jedne strane, Odluke Vijeća 2014/380/ZVSP od 23. lipnja 2014. kojom je izmijenjena Odluka 2011/137/ZVSP o mjerama ograničavanja s obzirom na stanje u Libiji (SL 2014., L 183, str. 52.), u dijelu u kojem zadržava ime tužiteljice na listi iz Priloga I. i III. Odluci Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji (SL 2011., L 58, str. 53.) (SL, posebno izdanje na hrvatskom jeziku, poglavlje 18., svezak 6., str. 191.) i, s druge strane, Provedbene uredbe Vijeća (EU) br. 689/2014 od 23. lipnja 2014. o provedbi članka 16. stavka 2. Uredbe br. 204/2011 o mjerama ograničavanja s obzirom na stanje u Libiji (SL 2014., L 183, str. 1.) u dijelu u kojem zadržava ime tužiteljice na popisu iz Priloga II. Uredbi Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji (SL 2011., L 58, str. 1.) (posebno izdanje na hrvatskom jeziku, poglavlje 18., svezak 4., str. 140.).
   
      Izreka
   
   
               1.
            
            
               Poništava se Odluka Vijeća 2014/380/ZVSP od 23. lipnja 2014. o izmjeni Odluke2011/137/ZVSP o mjerama ograničavanja s obzirom na stanje u Libiji u dijelu u kojem zadržava ime Aishe Muammer Mohamed El-Qaddafi na popisu iz Priloga I. i III. Odluci Vijeća 2011/137/ZVSP od 28. veljače 2011. o mjerama ograničavanja s obzirom na stanje u Libiji.
            
         
               2.
            
            
               Poništava se Provedbena uredba Vijeća (EU) br. 689/2014 od 23. lipnja 2014. o provedbi članka 16. stavka 2. Uredbe br. 204/2011 o mjerama ograničavanja s obzirom na stanje u Libiji u dijelu u kojem zadržava ime A. M. M. El-Qaddafi na popisu iz Priloga II. Uredbi Vijeća (EU) br. 204/2011 od 2. ožujka 2011. o mjerama ograničavanja s obzirom na stanje u Libiji.
            
         
               3.
            
            
               Vijeću Europske unije nalaže se snošenje troškova.
            
         
      (1)  SL C 431, 1. 12. 2014.